stanford-oval/wikipedia huggingface dataset:
פיטר טאצ'ל
ביוגרפיה > קמפיינים ציבוריים שבהם לקח חלק

היה פעיל למען איחוד אזרחי בממלכה המאוחדת.
התנגד למלחמת עיראק והכיבוש המערבי שבא לאחריה. במשך שלושה עשורים עבד עם ארגוני אופוזיציה מהשמאל העיראקי, כנגד רודן המדינה סדאם חוסיין, לאור טענות על הפרת זכויות אדם בוטות מאוד מצידו של חוסיין.
בספטמבר 2014 הביע תמיכה במפלגת הפועלים של כורדיסטן, וביקר את המערב על כך שהגדיר את הארגון כארגון טרור.
במהלך העשור הראשון של המאה ה-21 עסק גם בזכויות להט"ב ברוסיה. הוא נכח במצעד הגאווה הראשון במוסקבה בשנת 2006. במצעד שנערך שנה לאחר מכן, הוא הותקף ואף כמעט איבד את ההכרה.
תמך בקיום מצעד הגאווה בירושלים.
בשנות ה-90 היה בעד הנמכת גיל ההסכמה.
תמך ברעיון המדינה הפלסטינית, אך התנגד לרדיפה פלסטינית של להט"בים פלסטינים.
ביקר את עונש המוות באיראן ולהפרת זכויות הלהט"ב במדינה.
בסוף שנות ה-90 ובתחילת העשור הראשון של המאה ה-21 ניסה לגרום למעצר אזרחי של נשיא זימבבואה, רוברט מוגאבה. בשנת 2001 ניסה לעשות זאת בבריסל, בזמן ביקורו של מוגאבה בעיר. הוא הותקף על ידי שומרי הראש של מוגאבה, אשר במהלכה הוא איבד את ההכרה ונגרם נזק בלתי הפיך לעינו הימנית.
בשנת 2008 ניסה לשבש את מצעד הלפיד האולימפי בלונדון, כמחאה כנגד מצב זכויות האדם בסין, תוך קריאה לשחרור טיבט ואת הפעיל הפוליטי הסיני הו ג'יה.
החל משנת 1995 העביר טאצ'ל ביקורת על הפונדמנטליזם האסלאמי והעביר ביקורת רבה על הקוראן ועל השריעה, ותיאר אותה כאנטי דמוקרטית, שוביניסטית והומופובית.
העביר ביקורת רבה על יוסוף אל-קרדאווי.
הביע תמיכה באיכות הסביבה ובזכויות בעלי חיים.
All the Stars

All the Stars הוא סינגל של הראפר האמריקאי קנדריק לאמאר והזמרת האמריקאית סיזה. השיר יצא לאור ב-4 בינואר 2018, על ידי חברות התקליטים טופ דואוג אנטרטיינמנט, אפטרמת' אנטרטיינמנט ואינטרסקופ רקורדס, כסינגל המוביל מתוך הפסקול של הסרט "הפנתר השחור", אותו הפיק לאמאר. השיר נכתב על ידי לאמאר, סיזה, סאונווייב ואל שוקס והופק על ידי השניים האחרונים גם כן. השיר מופיע בסרט במהלך כתוביות הסיום.
השיר זכה למספר דירוגים ומועמדויות, כולל "השיר המקורי הטוב ביותר" בטקס פרסי אוסקר ה-91 וטקס פרסי גלובוס הזהב ה-76, וכן ארבע מועמדויות בטקס פרסי גראמי ה-61, כולל "הקלטת השנה" ו"שיר השנה". השיר זכה בפרס השיר הטוב ביותר מטעם אגודת מבקרי הקולנוע האפריקאים-אמריקאים והווידאו קליפ הנלווה לו זכה בקטגוריית "האפקטים החזותיים הטובים ביותר" בטקס פרסי הווידאו קליפים של MTV לשנת 2018.
רקע

לאמאר רמז לראשונה על מעורבותו באלבום הפסקול של הפנתר השחור בקליפ לשירו "Love", שיצא ב-22 בדצמבר 2017. בקליפ, בסביבות הדקה 1:54, מוצג לוח קלפים עם המילים "B.Panther Soundtrack Coming Soon". לאחר מכן, הודיע לאמאר על מעורבותו ב-4 בינואר 2018, יחד עם צאתו של "All the Stars".
הוצאה

עם צאתו, הודיע לאמאר על שבחו לסרט הפנתר השחור ולבמאי שלו, ראיין קוגלר, וכתב: "גודל הסרט מציג חתונה גדולה של אמנות ותרבות. אני באמת מתכבד לתרום מהידע שלי בהפקת קול וכתיבה. מוזיקה לצד החזון של ראיין ומארוול".
ביקורות

"All the Stars" זכה לביקורות חיוביות מצד המבקרים. ג'ון בליסטיין מרולינג סטון שיבח את השיר ותיאר את הבית של לאמאר "מתריס" ואת הבית של סיזה "מרתק" ו"מלא בסיבובים קוליים". עם זאת, שלדון פריס מפיצ'פורק העניק לשיר ביקורת שלילית, וכינה אותו "גנרי" ו"חיוור" בהשוואה ליצירות הקודמות של לאמאר וסיזה. פירס הוסיף כי השיר "מלא עלילות כבדות וקלישאות של כל אדם" והוא "כה חסר תיאור עד שהוא מסריח פשרות, נטול אישיות או כל חזון אמיתי". אף על פי כן, החמיא להופעותם של לאמאר וסיזה ול"הפקה החלקלקה", וכתב כי השיר הוא "שמרני באופן לא אופייני לשני הכוכבים הללו, כולם בשירות של תמונה גדולה יותר".
בדצמבר 2018, מגזין הבילבורד דירג את "All the Stars" כשיר ה-15 הטוב ביותר לשנת 2018.
הצלחה מסחרית

בשבוע שהסתיים ב-20 בינואר 2018, "All the Stars" הגיע לראשונה למקום ה-43 במצעד הבילבורד הוט 100. במהלך השבוע החמישי שלו במצעד, הצליח לעלות למקום ה-31, ובשבוע שהסתיים ב-3 במרץ 2018, הגיע בשיאו למקום השביעי. זהו הסינגל השני של לאמאר בעשירייה הפותחת של המצעד לשנת 2018, לאחר שיתוף הפעולה שלו עם דה ויקנד בסינגל "Pray for Me", שהגיע למקום השביעי בתחילת פברואר. בנוסף, הפך הסינגל גם לשיר השני של סיזה בעשירייה הפותחת של המצעד, לאחר שיתוף הפעולה עם מארון 5 בסינגל "What Lovers Do". במצעד שירי ה-R&B/היפ-הופ, "All the Stars" הגיע לראשונה למקום ה-19 ונשאר ב-20 הראשונים במשך שלושה שבועות. בשבוע החמישי, עלה למקום החמישי במצעד.
ברחבי העולם, הגיע השיר למקום הראשון במלזיה, מקסיקו, סינגפור וסלובקיה. השיר הגיע לעשירייה הפותחת באוסטרליה, קנדה, הונגריה, אירלנד, ניו זילנד, נורווגיה, שוודיה ובריטניה.
וידאו קליפ

הווידאו קליפ לשיר צולם בינואר 2018 ופורסם בערוץ ה-Vevo של לאמאר ביוטיוב ב-6 בפברואר 2018. את הקליפ ביימו דייב מאיירס והליטל הומיז. נכון למאי 2021, הקליפ מונה למעלה מ-300 מיליון צפיות.
הקליפ כולל נושאים ותמונות של אפרוצנטריזם ואפרופוטוריזם, תוך התייחסות לשפה הוויזואלית של הסרט. תחילת הקליפ מתייחסת למעבר האמצעי, עם הופעות של כובעי פולאני, לה סאפ, פנטסולה, כיפות קופי, מסכות אפריקאיות מסורתיות וקנדקה בסוף. הקליפ כולל גם רצף בו לאמאר הולך לצד כמה פנתרים המתייחסים לאלבום הפסקול של הפנתר השחור.
וידאו קליפ > הפרת זכויות יוצרים

בפברואר 2018, האמנית הבריטית-ליברית לינה איריס ויקטור טענה שתמונות של יצירות אמנות שלה בדוגמת זהב 24 קראט שומשו בקליפ ללא רשותה.
פרסים ומועמדויות

| שנה | פרס | קטגוריה | תוצאה |
| --- | --- | --- | --- |
| 2018 | פרסי בחירת הנוער | שיר ה-R&B/היפ הופ הנבחר | מועמדות |
| 2018 | פרסי הווידאו קליפים של MTV | האפקטים החזותיים הטובים ביותר | זכייה |
| 2018 | iHeartRadio MMVAs | שיתוף הפעולה הטוב ביותר | מועמדות |
| 2018 | פרסי BreakTudo | שיתוף הפעולה הטוב ביותר | מועמדות |
| 2018 | פרסי הווידאו קליפים של בריטניה | הווידאו קליפ האורבני הטוב ביותר: בינלאומי | מועמדות |
| 2018 | פרסי מוזיקה הוליוודית במדיה | השיר המקורי הטוב ביותר: סרט סקיי-פיי/פנטזיה/אימה | זכייה |
| 2019 | אגודת מבקרי הקולנוע ביוסטון | השיר המקורי הטוב ביותר | מועמדות |
| 2019 | פרסי גלובוס הזהב | השיר המקורי הטוב ביותר | מועמדות |
| 2019 | איגוד מבקרי הקולנוע בג'ורג'יה | השיר המקורי הטוב ביותר | מועמדות |
| 2019 | פרסי איגוד מבקרי הקולנוע האמריקאי | השיר הטוב ביותר | מועמדות |
| 2019 | אגודת מבקרי הקולנוע האפריקאים-אמריקאים | השיר הטוב ביותר | זכייה |
| 2019 | פרסי Black Reel | שיר מקורי מצטיין | זכייה |
| 2019 | פרסי גראמי | הקלטת השנה | מועמדות |
| 2019 | פרסי גראמי | שיר השנה | מועמדות |
| 2019 | פרסי גראמי | ביצוע הראפ/שירה הטוב ביותר | מועמדות |
| 2019 | פרסי גראמי | השיר הטוב ביותר שנכתב למדיה חזותית | מועמדות |
| 2019 | פרסי אוסקר | השיר המקורי הטוב ביותר | מועמדות |
| 2019 | פרסי סטלייט | השיר המקורי הטוב ביותר | מועמדות |
| 2019 | פרסי מפקחי אגודת המוזיקה | השיר/הקלטה הטובים ביותר שנוצרו עבור סרט | מועמדות |
| 2019 | פרסי NAACP Image | צמד, קבוצה או שיתוף פעולה מצטיינים | זכייה |
| 2019 | פרסי NAACP Image | וידאו קליפ/אלבום חזותי מצטיינים | מועמדות |
| 2019 | PLAY - פרסי מוזיקה פורטוגזית | השיר הבינלאומי הטוב ביותר | זכייה |
מיקומי שיא

|   ‏‏‏  מצעדים ודירוגים (2018–2024)> מדינה |   ‏‏‏  מצעדים ודירוגים (2018–2024)> מצעד |   ‏‏‏  מצעדים ודירוגים (2018–2024)> מיקום שיא |   ‏‏‏  מצעדים ודירוגים (2018–2024)>  |
| --- | --- | --- | --- |
|  עולמי | בילבורד גלובל 200 | 74  |  |
|  עולמי | בילבורד גלובל ללא ארצות הברית | 199 |  |
|  אוסטריה | Ö3 אוסטריה טופ 40‏ | 25 |  |
|  אוסטרליה | מצעד הסינגלים האוסטרלי | 2 |  |
|  איטליה | מצעד הסינגלים האיטלקי | 34 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 7 |  |
|  ארצות הברית | מצעד שירי ה-R&B\היפ הופ | 5 |  |
|  ארצות הברית | מצעד 40 שירי המיינסטרים | 15 |  |
|  ארצות הברית | מצעד השירים הקצביים | 3 |  |
|  גרמניה | GfK – טופ 100 | 27 |  |
|  דנמרק | היטליסטן | 12 |  |
|  הולנד | מצעד 40 הסינגלים ההולנדיים | 20 |  |
|  הונגריה | Rádiós Top 40 | 33 |  |
|  הממלכה המאוחדת | מצעד הסינגלים הבריטי | 5 |  |
|  הממלכה המאוחדת | מצעד שירי ה-R&B | 2 |  |
|  ולוניה | אולטראטופ 40 | 11 |  |
|  ישראל | היטליסט | 47  |  |
|  מלזיה | RIM | 1 |  |
|  מקסיקו | טופ 100 – מקסיקו | 1 |  |
|  נורווגיה | VG-lista | 7 |  |
|  ניו זילנד | המצעד הניו זילנדי הרשמי | 2 |  |
|  סינגפור | RIAS | 1 |  |
|  סלובניה | SloTop50 | 47 |  |
|  סלובקיה | ČNS IFPI | 7 |  |
|  ספרד | PROMUSICAE | 59 |  |
|  סקוטלנד | מצעד הסינגלים הסקוטי | 18 |  |
|  פורטוגל | מצעד הסינגלים הפורטוגזי | 2 |  |
|  פלנדריה | אולטראטופ 50 | 21 |  |
|  צ'כיה | ČNS IFPI | 12 |  |
|  צרפת | SNEP | 24 |  |
|  קנדה | קנדה הוט 100 | 7 |  |
|  קנדה | CHR/טופ 40 | 31 |  |
|  שוודיה | סוורייטופליסטן | 9 |  |
|  שווייץ | המצעד השווייצרי | 18 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  אוסטרליה | מצעד הסינגלים האוסטרלי | 17 |  |
|  אירלנד | מצעד הסינגלים האירי | 25 |  |
|  אסטוניה | אסטי טיפ-40 | 24 |  |
|  ארצות הברית | בילבורד הוט 100 | 47 |  |
|  ארצות הברית | מצעד שירי ה-R&B\היפ הופ | 25 |  |
|  ארצות הברית | מצעד השירים הקצביים | 17 |  |
|  דנמרק | היטליסטן | 55 |  |
|  הממלכה המאוחדת | מצעד הסינגלים הבריטי | 38 |  |
|  ניו זילנד | המצעד הניו זילנדי הרשמי | 16 |  |
|  פורטוגל | מצעד הסינגלים הפורטוגזי | 23 |  |
|  פלנדריה | אולטראטופ 50 | 92 |  |
|  צרפת | SNEP | 89 |  |
|  קנדה | קנדה הוט 100 | 40 |  |
|  שוודיה | סוורייטופליסטן | 52 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  פורטוגל | מצעד הסינגלים הפורטוגזי | 431 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 9× פלטינה | 630,000 |
| איטליה (FIMI) | פלטינה | 50,000 |
| ארצות הברית (RIAA) | 2× פלטינה | 2,000,000 |
| בלגיה (BEA) | זהב | 15,000 |
| ברזיל (Pro-Música Brasil) | יהלום | 160,000 |
| גרמניה (BVMI) | זהב | 200,000 |
| דנמרק (IFPI Denmark) | 2× פלטינה | 180,000 |
| הממלכה המאוחדת (BPI) | 2× פלטינה | 1,200,000 |
| ניו זילנד (Recorded Music NZ) | 5× פלטינה | 150,000 |
| ספרד (PROMUSICAE) | זהב | 10,000 |
| פולין (ZPAV) | פלטינה | 20,000 |
| פורטוגל (AFP) | 2× פלטינה | 20,000 |
| צרפת (SNEP) | זהב | 66,666 |
| קנדה (Music Canada) | 5× פלטינה | 400,000 |
| שוודיה (GLF) | פלטינה | — |
סיכום
| בכל העולם | — | 5,101,666 |
היסטוריית יציאות לאור

| אזור | תאריך יציאה | פורמט | חברות תקליטים | מקור |
| --- | --- | --- | --- | --- |
| ארצות הברית | 4 בינואר 2018 | הורדה דיגיטלית • סטרימינג | טופ דואוג • אפטרמת' • אינטרסקופ |  |
| ארצות הברית | 9 בינואר 2018 | רדיו קצבי עכשווי | טופ דואוג • אפטרמת' • אינטרסקופ |  |
| איטליה | 19 בינואר 2018 | רדיו להיטים עכשוויים | יוניברסל |  |
| ארצות הברית | 27 בפברואר 2018 | רדיו להיטים עכשוויים | טופ דואוג • אפטרמת' • אינטרסקופ |  |
ביאורים

↑  התואר ניתן על ורק על נתוני סטרימינג
צבי אלימלך שפירא (בלאז'וב)

רבי צבי אלימלך שפירא (כונה: "הצבי לצדיק"); 1841 בערך, ה'תר"א – 9 באפריל 1924, ה' בניסן ה'תרפ"ד היה אדמו"ר חסידי, מייסד חסידות בלאז'וב בגליציה המערבית.
ביוגרפיה

נולד בשנת ה'תר"א בדינוב שבדרום פולין, לרבי דוד שפירא (האדמו"ר השני מדינוב) ולרחל מינא. בצעירותו למד אצל גדולי החסידות רבי ישראל פרידמן מרוז'ין ורבי שלום רוקח מבעלז ובגיל שבע עשרה התפרסם לאחר שזכר בעל-פה את הספר "ברית כהונת עולם". לאחר נישואיו לשרה בתו של רבי משה הורוביץ מרוזבודוב אכל קעסט אצל הרב חיים הלברשטאם מצאנז ונמנה עם חבורת תלמידים מובחרים שלמדו עמו ואף קיבל ממנו היתר הוראה[דרוש מקור]. ולאחר מכן שימש כרב בעיר ריבטיטש בה כיהן גם סבו כרב.
עם פטירת אביו בי"ט באדר ה'תרל"ד החל לנהוג באדמו"רות וכתשע שנים לאחר מכן בשנת ה'תרמ"ג נתמנה לרב בעיר בלאז'וב וייסד בה את חצרו.
בעת מלחמת העולם הראשונה ברח לבודפשט בירת הונגריה ולאחר סיום המלחמה חזר לגליציה. בשנת ה'תרפ"ג התיישב בעיר ריישא, ושם נפטר בה' בניסן ה'תרפ"ד.
בסוף ימיו נתפרסם כצדיק מופלג ולגאון גדול, זאת גם בשל ספרו "צבי לצדיק" הכולל את חידושיו על התורה והמועדים ותשובותיו בהלכה. מבין תלמידיו המובהקים ניתן למנות את רבי אהרן ראטה ראש חבורת שומרי אמונים, ורבי מאיר סגל לנדא מדראהביטש.
תלמידו: הרה"צ ר' מאיר ישראל איסר פריעדמאן בעל ה"שי למורא" וה"אמרי ישראל", ראש ישיבת "עץ חיים ד'באבוב" בקרעניץ, מכונה "הרב מקרעניץ".
משפחה

אחיו של רבי צבי אלימלך היו רבי מאיר יהודה שפירא האדמו"ר מבוקווסק, ורבי ישעיה נפתלי הירץ שפירא האדמו"ר השלישי מדינוב.
ילדיו היו:
רבי יהושע שפירא, רב בריבטיטש וממלא מקום אביו באדמו"רות בלאז'וב
אלטע מלכה, אשת רבי ברכיה טייטלבוים בן רבי משה יוסף טייטלבוים מאוהל
רבי יוסף שפירא(יי'), (נפטר ה'תר"ן). נישא לחיה מינדל בתו של רבי מאיר משולם שפירא
ספריו

צבי לצדיק - על התורה. יצא לאור במהדורה חדשה עם תוספות והערות, "מכון אורות ישראל" בלאז'וב, ברוקלין תש"ע.
צבי לצדיק - על המועדים
צבי לצדיק - ספר שו"ת
אוואלד פון קלייסט

| --- | --- |

אוואלד פון קלייסט, 1940
 לידה:  8 באוגוסט 1881 בראונפלס, הקיסרות הגרמנית הקיסרות הגרמנית
 פטירה:  13 בנובמבר 1954 (בגיל 73) ולדימיר, ברית המועצות ברית המועצות
 מדינה:  גרמניה 
 השתייכות:  הקיסרות הגרמנית הקיסרות הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1912–1944 (כ־32 שנים)
 דרגה:   גנרל-פלדמרשל
 תפקידים בשירות
 מפקד דיוויזיית הפרשים ה-2   מפקד הקורפוס ה-8   מפקד הקורפוס הממונע ה-22   מפקד ארמיית הפאנצר הראשונה   מפקד קבוצת ארמיות A
 פעולות ומבצעים
 מלחמת העולם הראשונה  מלחמת העולם השנייה הפלישה לפולין  המערכה על צרפת  המערכה בבלקנים  מבצע ברברוסה  קרב אומן  קרב קייב (1941)  קרב חרקוב השני  הקרב על קווקז
 עיטורים
   צלב האבירים של צלב הברזל עם עלי אלון וחרבות   צלב הברזל דרגה ראשונה   צלב הברזל דרגה שנייה   אות מסדר מיכאל הקדוש
 
פאול לודוויג אוואלד פון קלייסט (בגרמנית: Paul Ludwig Ewald von Kleist;‏ 8 באוגוסט 1881 – 13 בנובמבר 1954) היה גנרל-פלדמרשל גרמני ששירת בוורמאכט במהלך מלחמת העולם השנייה, ומת בעודו בשבי ברית המועצות.
ביוגרפיה > קריירה מוקדמת

קלייסט נולד בבראונפלס למשפחה אריסטוקרטית. הוא קיבל חינוך צבאי ושירת כמפקד גדוד במלחמת העולם הראשונה. לאחר המלחמה שירת כמפקד דיוויזיית הפרשים ה-2 בין השנים 1932 ל-1934, ובאוקטובר 1934 מונה למפקד הקורפוס ה-8. בשנת 1938 הועבר קלייסט למסלול פרישה לאחר פרשת בלומברג-פריטש, אך נקרא מחדש לשירות פעיל בשנת 1939 עם פרוץ מלחמת העולם השנייה.
ביוגרפיה > מלחמת העולם השנייה

במהלך המערכה בפולין, פיקד קלייסט על הקורפוס ה-22. במהלך המערכה על צרפת פיקד קלייסט על "פאנצרגרופה פון קלייסט" יחידת שריון עצמאית כמעט, המורכבת משני קורפוסים שתפקידה היה לבצע את המבקע הדרומי דרך יער הארדנים אל מעבר לנהר המז לסדאן ומשם אל תעלת למאנש, מבקע שכונה "איבחת מגל", וביצועו איפשר לכתר את עיקר הצבא הצרפתי, וחיל המשלוח הבריטי על אדמת בלגיה. קלייסט שפיקד על אחד ממפקדי השריון המוכשרים ביותר בוורמאכט, היינץ גודריאן, חשש במהלך המערכה מהתקדמותם המהירה של הטנקים מערבה, והורה לגודריאן לעצור את התנופה מערבה לאחר צליחת המז. גודריאן סירב לפקודה זו. קלייסט הורה על פיטוריו של גודריאן, אך התערבות הדרג העליון של הוורמאכט, ומפקד קבוצת הארמיות לה היה כפוף קלייסט, גרד פון רונדשטט, איפשרה את המשך ההתקדמות מערבה, ונתנה לגודריאן את חופש הפעולה שאיפשר את המשך המבצע.
באפריל 1941 פיקד קלייסט על "קבוצת הפאנצר הראשונה" שכללה שני קורפוסים משוריינים, שהובילו את הפלישה ליוגוסלביה ויוון. גם במבצע ברברוסה פיקד קלייסט על קבוצת הפאנצר הראשונה כחלק מ"קבוצת ארמיות דרום".
בשנת 1942 מונה למפקד "קבוצת ארמיות A", שנשלחה אל הקווקז והייתה במרכז הקרב על קווקז, שמטרתו היה לתפוס את שדות הנפט החשובים באזור. בשנת 1943 קיבל דרגת גנרל-פלדמרשל לאור הצלחה בפינוי הכוח הגרמני מהאזור. במרץ 1944 הודח מתפקידו על ידי היטלר, לאחר שהורה, בניגוד לפקודות היטלר על נסיגת הארמייה השמינית שהייתה תחת פיקודו, מחשש כי תושמד על ידי הצבא האדום במסגרת מבצע דנייפר-קרפטי.
ביוגרפיה > לאחר המלחמה

קלייסט נתפס על ידי צבא ארצות הברית ב-1945. בספטמבר 1946 הוסגר ליוגוסלביה, שם באוגוסט 1948 נידון ל-15 שנים של עבודות פרך בגין פשעי מלחמה. במרץ 1949 הוא הועבר לברית המועצות, שם נשפט שוב ובפברואר 1952 נידון ל-25 שנות מאסר בעוון פשעי מלחמה. הוא מת בכלא בעיר ולדימיר בשנת 1954, והיה לקצין הצבא הגרמני הבכיר ביותר שמת בעודו בשבי הסובייטי.
טריומף אינטרנשיונל

| --- | --- |


 נתונים כלליים
 מייסדים:  Johann Gottfried Spiesshofer, Michael Braun 
 תקופת הפעילות:  1886–הווה (כ־139 שנים)
 מיקום המטה:  בד צורצך 
 קואורדינטות:  47°35′06″N 8°17′52″E﻿ / ﻿47.585°N 8.2977777777778°E﻿ / 47.585; 8.2977777777778 
 ענפי תעשייה:  הלבשה
 מוצרים עיקריים:  הלבשה תחתונה
 הכנסות:  1.437 מיליארד אירו
 עובדים:  30,000 (2015)
  
 https://www.triumph.co.il
 he
 
טריומף אינטרנשיונל (באנגלית: Triumph International) היא חברה בינלאומית לייצור הלבשה תחתונה. החברה נוסדה בשנת 1886 בהויבך (אנ'), גרמניה. מטה החברה שוכן מאז שנת 1977 בבד צורצך (אנ'), שווייץ. בנוסף למותג טריומף משווקת החברה מוצרים נוספים תחת המותגים סלוגי ובידיס (BeeDees). מאז שנות ה-60 נחשבת החברה לאחת החברות המובילות בתחום ההלבשה התחתונה, במיוחד לנשים.
היסטוריה

בשנת 1886 הקימו יוהאן גוטפריד שפיצהופר ומיכאל בראון חברה לייצור מחוכים בהויבך, גרמניה. לאחר הקמת המפעל הועסקו בחברה שישה עובדים. המפעל גדל בקצב מהיר וארבע שנים לאחר מכן הועסקו בו 150 עובדים. בשנת 1894 ייצאה החברה לראשונה מוצרים לאנגליה. בשנת 1902 השתמשו לראשונה בשם המותג "טריומף", שם המזכיר את שער הניצחון בפריז. במהלך שנות ה-20 חלה ירידה בביקוש למחוכים והחברה החלה לייצר גם חזיות.
הסניף הראשון מחוץ לגרמניה הוקם בשווייץ בשנת 1933. עם חלוקת גרמניה לאחר מלחמת העולם השנייה נמשכה פעילות החברה בצד המערבי של המדינה, אך למעשה היא נכנסה לקיפאון. במקביל המשיכה החברה להתרחב מבחינה בינלאומית ובשנות ה-50 פתחה סניפים בבלגיה, בריטניה, שוודיה, נורווגיה ואוסטריה. בשנות ה-60 המשיכה ההתרחבות לכיוון אסיה עם פתיחת סניף בהונג קונג. בשנת 1963 נפתח הסניף הראשון ביפן.
בתחילת שנות ה-70 העסיקה עמד מחזור המכירות השנתי על 620 מיליון מארק גרמני והחברה העסיקה 22,600 עובדים. המשבר הכלכלי פגע במכירות החברה ואילץ אותה לעבור לעבוד במתכונת של שבוע עבודה מקוצר בן ארבעה ימים. באותו הזמן החלה החברה לייצר מוצרים מבדים קלים יותר דוגמת לייקרה וניילון.
המותג "סלוגי" הושק לראשונה לקראת סוף שנות ה-70. המותג כלל מוצרי הלבשה תחתונה שיוצרו מאחוז גבוה של כותנה. בשנת 1977 העבירה החברה את משרדי המטה לשווייץ, שם הם שוכנים כיום. בשנת 1986 הגיעו מכירות החברה ל-996 מיליון פרנק שווייצרי ומספר העובדים ירד ל-19,000. באותה שנה החלה החברה למכור את מוצריה בסין. בנוסף החלה לייצר בגדי ים, בנוסף למוצרי ההלבשה התחתונה.
רכישת המותגים הצרפתיים HOM ו-Valisère הפכה את טריומף אינטרנשיונל לחברה מובילה גם בתחום ההלבשה התחתונה לגברים והלאנז'רי האיכותי לנשים. בשנת 1995 יצאה החברה במסע פרסום נרחב בו לקחו חלק נעמי קמפבל והלנה כריסטנסן. בשנת 1998 המשיכה ההתרחבות הגלובלית של החברה עם התחלת פעילות בתת-היבשת ההודית. התרחבות החברה נמשכה גם בעשור הראשון של המאה ה-21 עם רכישת בלדונה (Beldona) המפיצה הגדולה ביותר של הלבשה תחתונה בשווייץ. בהמשך רכשה החברה חברות הפצה גם במקסיקו וארצות הברית.
חברת טריומף אינטרנשיונל AG, שהייתה אחראית על כל עסקי החברה בגרמניה נסחרה בבורסה בפרנקפורט. בשנת 2011 רכשה החברה את מניות המיעוט שהוחזקו בידי הציבור. כיום מוחזקת החברה כולה בידי משפחות בראון ושפיצהופר.
המפעל בירושלים

בשנת 1969 חתמה החברה על הסכם להקמת מפעל בירושלים. את הקמת המפעל יזם ראש עיריית ירושלים טדי קולק והחברה הכלכלית לירושלים במטרה לפתח מקורות תעסוקה בעיר, בעיקר לנשים. המפעל הוקם באזור התעשייה תלפיות ותוכנן להעסיק 1,000 עובדים. המפעל נחנך בפברואר 1970. בשנה הראשונה להפעלתו הועסקו במפעל כ-250 עובדים, רובם נשים ערביות ממזרח ירושלים והגדה המערבית. ב-1971 הוקם מפעל בת נוסף של טריומף בבאר שבע. שני המפעלים נסגרו בשנת 2004, עקב עלויות הייצור הגבוהות בהם. פעילות שיווק הלבשה תחתונה בשוק המקומי המשיכה לפעול מירושלים עד שנת 2010, אז מכרה החברה את המתחם והעבירה את הפעילות לפארק התעשייה צרעה.  בשנת 2003 פתחה החברה חנות דגל של המותג בקניון הקריון. החברה גם פתחה חנויות עודפים בירושלים והרצליה.
בשנת 2012 השיקה טריומף ישראל קמפיין פרסום באינטרנט וברדיו בו שתי נשים מדברות על חזיות, וגבר המתערב בשיחה מסביר להן איזו יותר נוחה. מיד קמה מחאת רשת בטענה שהדבר נחשב להסגברה, ולאחר זמן קצר הופסק מסע הפרסום.
הערות שוליים

↑  Dort kämpfen, Der Spiegel, 7 May 1973
↑  MODE / MIEDER, Der Spiegel, 21 December 1970
↑  ביח"ר למלבושי נשים יוקם בירושלים, דבר, 12 בפברואר 1969
↑  התעשייה בירושלים יכולה לקלוט 1000 נשים, למרחב, 11 ביולי 1969
↑  נחנך בירושלים מפעל "טריומף אינטרנשיונל", מעריב, 26 בפברואר 1970
↑  הסכם על הקמת מועצת ייצור בבחי"ר טריומף בירושלים, למרחב, 11 באוגוסט 1970
הידע גרמני, העבודה ערבית, החזיה -  עברית, דבר, 10 בינואר 1972
↑  "טריומף אינטרנשיונל"־ יעבור לשבוע עבודה של 5 ימים, דבר, 23 במרץ 1976
↑  טריומף סוגרת את פסי הייצור בירושלים ובבאר-שבע; תפטר 230 עובדים, רובם נשים, באתר גלובס, 23 בפברואר 2004
↑  שלומית צור, טריומף מוכרת את מגרש החברה בירושלים ב-20 מיליון דולר, באתר TheMarker‏, 4 ביולי 2010
↑  מיכל מרגלית, ‏טריומף אינטרנשיונל שכרה 4,000 מ"ר בפארק צרעה שליד בית שמש, באתר גלובס, 25 בינואר 2009
↑  סיון קלינגבייל, ענף האופנה מגלה את הרווח שמתחת לחולצה, באתר TheMarker‏, 17 בספטמבר 2003
↑  הדס שואף, העשירון התחתון: האאוטלטים הזולים להלבשה תחתונה, באתר Xnet‏, 4 במרץ 2013
↑  טריומף, אל תגידו לנו איך ללבוש את החזיות שלנו, באתר onlife
↑  מחאה נגד חזיות טריומף ברשת החברתית פייסבוק, 3 במאי 2012
| --- | --- |
בקרת זהויות :  BnF: cb12941137p (data)  GND: 5033877-8  HDS: 041844  NGV: 22833  SUDOC: 056917945  VIAF: 132510448   WorldCat (עם VIAF): 132510448
ספיידרוומן (מאטי פרנקלין)

ערך זה עוסק בגיבורת על. אם התכוונתם למשמעות אחרת, ראו .
| --- | --- |
ספיידרוומן, כפי שהופיעה בחוברת Spider-Woman Vol.3 #18 מדצמבר 2000. אמנות מאת בארט סירס.
ספיידרוומן, כפי שהופיעה בחוברת Spider-Woman Vol.3 #18 מדצמבר 2000. אמנות מאת בארט סירס.
 סוג:  גיבור-על
 הוצאה לאור:  מארוול קומיקס
 הופעה ראשונה:  כמאטי פרנקלין: Amazing Spider-Man #441 (נובמבר 1998) כספיידרוומן: Amazing Spider-Man Vol.2 #5 (מאי 1999)
 הופעה אחרונה:  Amazing Spider-Man #634 (יוני 2010)
 יוצרים:  ג'ון ביירן ורפאל קיאנן
 גילום הדמות:  סלסט אוקונור ("מאדאם ווב")
 מידע
 שם אמיתי:  מרתה "מאטי" פרנקלין
 כינויים:  ספיידרמן
 סטטוס:  לא פעיל
 מקצוע:  תלמיד, גיבור-על
 כוחות:  חוזק, מהירות, זריזות, סיבולת וגמישות על-אנושיים, רפלקסים מוגברים, קפיצה על-אנושית לרוחק, יכולת היצמדות לכל משטח (ובכללם קירות ותקרות), יכולת החלמה וריפוי עצמי מואצת, תפיסה על-חושית ("חוש העכביש"), תעופה במהירות על-קולית, ארבע רגלי עכביש גדולות ממדים על גבה.
 חברה לשעבר בקבוצה:  יוזמת 50-המדינות, הבודדים
 דמויות קשורות
 משפחה:  ג'רי וברניס פרנקלין (הורים, מתים) ג'יי ג'ונה ג'יימסון (דוד ואב מאמץ) ג'ון ג'יימסון (בן דוד)
ספיידרוומן (באנגלית: Spider-Woman, בתרגום חופשי לעברית: אשת העכביש) היא דמות בדיונית של גיבורת-על המופיעה בחוברות הקומיקס ספיידרמן ביקום מארוול קומיקס. הדמות הופיעה לראשונה בחוברת Amazing Spider-Man #441 מנובמבר 1998, ונוצרה על ידי הכותב ג'ון ביירן והמאייר רפאל קיאנן.
ספיידרוומן היא האלטר אגו של מאטי פרנקלין, בת למשפחה מהמעמד העליון. בעקבות אסופת החמישה של נורמן אוסבורן, היא זוכה בכוחות־על הדומים לאלו של ספיידרמן ונוטלת את זהות "ספיידרוומן". היא השלישית לשאת בשם קוד זה, לאחר ג'סיקה דרו וג'וליה קרפנטר, והצעירה מביניהן. בניגוד לאחרות, מאטי מעולם לא זכתה להכרה ולתהילה גדולים מצד הקהל והמבקרים, והופעותיה בחלוף השנים היו בעיקרן משניות.
את דמותה של פנקלין בסרט הלייב אקשן "מאדאם ווב" גילמה השחקנית סלסט אוקונור.
היסטוריה פרסומית

ההופעה הראשונה של הדמות הייתה בחוברת Spectacular Spider-Man #262 מנובמבר 1998, אם כי זה הייתה זו הופעת קמע בלבד והיא לא נראתה בבירור. בכורתה המלאה הייתה כבר בהמשך אותו החודש, בחוברת Amazing Spider-Man #441, כחלק מאירועי קשת הסיפור "אסופת החמישה". כחצי שנה לאחר מכן, בחוברת Amazing Spider-Man Vol.2 #5 ממאי 1999, היא החלה לפעול כגיבורת-על ונטלה את זהות "ספיידרוומן". הדמות זכתה לסדרת סולו, בכרך השלישי של הכותר "Spider-Woman", והיא נמשכה לאורך 18 חוברות בין יולי 1999 לדצמבר 2000, כשלבסוף בוטלה בעקבות נתוני מכירות בינוניים.
לאחר היעדרות מוחלטת של כמעט שנתיים, מאטי פרנקלין שבה לסדרה "Alias" ב-2003. היא הופיעה בקשת סיפור בת שש חוברות, אם כי בזהותה האזרחית בלבד. בהתאם לרוח הריאליסטית והבוגרת של הסדרה, למאטי הוצגה אדפטציה קודרת שעסקה באונס ובהתמכרות לסמים. הופעתה הבאה הייתה רק ארבע שנים לאחר מכן, במיני-סדרה "המתבודדים" ב-2007, בה המשיך העיסוק בטראומה של מאטי. היא המשיכה לתפקד כדמות משנה בלבד, ולא חזרה לראשיות ממנה נהנתה בסוף שנות ה-90.
פרנקלין נהרגה באירועי "הציד המבעית" מ-2010, אך שבה כשיבוט לזמן קצר באירועי "קונספירציית המשובטים" מ-2016.
ביוגרפיה בדיונית

מאטי פרנקלין היא מתבגרת בעייתית, נצר למשפחה מיוחסת מהמעמד העליון. אביה הוא איש עסקים עשיר, ודודה הוא העיתונאי והעורך המפורסם ג'יי ג'ונה ג'יימסון. אמה נהרגה בנסיבות טרגיות בילדותה, והיא נשארה לגדול עם אביה החד-הורי.